นักกีฬาดังเชิญคนไทยร่วม สวดมนต์ข้ามปี ที่สนามหลวง
กรุงเทพมหานคร ผนึกพลัง นักกีฬาดัง หน่วยงานภาครัฐและเอกชน เชิญชวนคนไทยร่วมจัดกิจกรรม สวดมนต์ข้ามปี ภายใต้แนวคิด สุขกายสุขใจ สวดมนต์ข้ามปี ทำดีร่วมกัน เพื่ออนุรักษ์และส่งเสริมการเฉลิมฉลองเทศกาลปีใหม่แบบไทยด้วยการสวดมนต์ พร้อมก้าวเดินสู่พุทธศักราชใหม่ เริ่มต้นสิ่งดีๆ มีความสุขตลอดทั้งปี 2558 พร้อมเตรียมจัดกิจกรรมเต็มรูปแบบ ทั้งสวดมนต์ กิจกรรมสุขกาย – สุขใจ กิจกรรมทำความดี เริ่มกิจกรรมตั้งแต่เวลา 17.00 น. 31 ธ.ค. 57-1 ม.ค. 58 ที่มณฑลพิธีท้องสนามหลวง คาดมีพุทธศาสนิกชนเข้าร่วมงานมากกว่า 200,000 คน,เมื่อเวลา 14.00 น. วันที่ 22 ธ.ค. ที่ห้องรัตนโกสินทร์ หม่อมราชวงศ์สุขุมพันธุ์ บริพัตร ผู้ว่าราชการกรุงเทพมหานคร เป็นประธานแถลงข่าวการจัดกิจกรรม สวดมนต์ข้ามปี เนื่องในงานเทศกาลปีใหม่กรุงเทพมหานคร พ.ศ.2558 ภายใต้แนวคิด สุขกายสุขใจ สวดมนต์ข้ามปี ทำดีร่วมกัน มีการมอบหนังสือสวดมนต์ให้กับตัวแทนจากหน่วยงานต่างๆ พร้อมด้วยกิจกรรมการแสดงนิทรรศการและสาธิตจากหน่วยงานของกรุงเทพมหานคร และภาคีเครือข่าย โดยมีทัพนักกีฬาเหรียญทองเอเชียนเกมส์ อินชอนเกมส์ 2014 มาร่วมงาน อาทิ โจ้-ญาณพล ลาภอาภารัตน์ นักโบว์ลิ่งทีมชาติไทย เจ้าของเหรียญทองเหรียญแรกให้กับทัพนักกีฬาไทย ควงคู่มาพร้อมภรรยาสาวสวย น้องมิ้ง สมสกนธ์ บุตรสาธรรม และ จุฑาธิป มณีพันธุ์ นักปั่นน่องเหล็กสาวไทย ที่คว้าเหรียญทองที่ 5 ให้กับทีมชาติไทย ในกีฬาเอเชียนเกมส์ที่ผ่านมา ได้ร่วมเชิญชวนประชาชนที่สนใจเข้าร่วมสวดมนต์ข้ามปีด้วยกัน กิจกรรมเริ่มตั้งแต่เวลา 17.00 น. วันที่ 31 ธันวาคม 2557 - วันที่ 1 มกราคม 2558 ที่มณฑลพิธีท้องสนามหลวง กรุงเทพมหานคร,ม.ร.ว.สุขุมพันธุ์ บริพัตร ผู้ว่าราชการกรุงเทพมหานคร เปิดเผยว่า กรุงเทพมหานครเตรียมพร้อมในการจัดกิจกรรม สวดมนต์ข้ามปี ประจำปีพุทธศักราช 2558 โดยมีวัตถุประสงค์เพื่ออนุรักษ์และส่งเสริมการเฉลิมฉลองเทศกาลปีใหม่แบบไทยด้วยการสวดมนต์ และถือเป็นนิมิตหมายที่ดีที่คนไทยทุกคน จะได้ร่วมกันสวดมนต์เพื่อถวายพระพรชัยมงคล ถวายเป็นพระราชกุศลแด่พระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินีนาถ และพระบรมวงศานุวงศ์ทุกพระองค์ นอกจากนั้นยังเป็นการก้าวสู่ปีใหม่ด้วยความเป็นสิริมงคลทั้งต่อตนเองและแผ่นดินไทย ในวันพุธที่ 31 ธันวาคม 2558 เวทีกิจกรรม สวดมนต์ข้ามปี จะเริ่มตั้งแต่เวลา 18.00 น. โดยพระเทพประสิทธิมนต์ เจ้าอาวาสวัดพระศรีสุดาราม เจ้าคณะแขวงบ้านช่างหล่อ เขต 2 ประธานในพิธีฝ่ายบรรพชิต และคณะสงฆ์ เริ่มกิจกรรมสวดมนต์ข้ามปีประกอบพิธีทำน้ำพระพุทธมนต์และสวดมนต์ในช่วงที่ 1,จากนั้นเวลา 23.00 น. ท่านผู้ว่าราชการกรุงเทพมหานคร กล่าวอวยพรปีใหม่ และพระพรหมบัณฑิต (ประยูร ธมฺจิตฺโต ป.ธ.๙,พ.ธ.บ.,Ph.D.) ประธานในพิธีฝ่ายบรรพชิต ช่วงนี้แสดงพระธรรมเทศนา และนำประชาชนเจริญพระพุทธมนต์ และสวดมนต์ข้ามปีเพื่อความสุขสวัสดิมงคลแก่ประเทศชาติ ศาสนา สถาบันพระมหากษัตริย์ และพวกเราชาวไทย และวันพฤหัสบดีที่ 1 มกราคม 2558 จะมีกิจกรรมทำบุญตักบาตรพระสงฆ์ จำนวน 189 รูป ตั้งแต่เวลา 06.00 น. เป็นต้นไป,นอกจากนี้ ท่านที่อยู่ต่างจังหวัดหรือไม่สามารถมาร่วมเป็นหนึ่งในงานอันเป็นมงคลนี้ได้ แต่ก็ยังสามารถร่วมสวดมนต์เพื่อความสุขและเป็นสิริมงคลของชีวิตได้ พร้อมกับพุทธศาสนิกชน ณ มณฑลพิธีท้องสนามหลวง ได้ทางสถานีโทรทัศน์ช่อง NBT, METRO TV โทรทัศน์มหานคร PSI 221, PSI ช่อง 0, ช่อง 99,Hi Channel ช่อง PSI 63 และ PSI 73, K Station ช่อง PSI 246 ตั้งแต่เวลา 23.00 น. เป็นต้นไป
กรุงเทพมหานคร ผนึกพลัง นักกีฬาดัง หน่วยงานภาครัฐและเอกชน เชิญชวนคนไทยร่วมจัดกิจกรรม สวดมนต์ข้ามปี ภายใต้แนวคิด สุขกายสุขใจ สวดมนต์ข้ามปี ทำดีร่วมกัน เพื่ออนุรักษ์และส่งเสริมการเฉลิมฉลองเทศกาลปีใหม่แบบไทยด้วยการสวดมนต์
ญาณพล ลาภอาภารัตน์,สมสกนธ์ บุตรสาธรรม,จุฑาธิป มณีพันธุ์,กรุงเทพมหานคร,นักกีฬา,สวดมนต์ข้ามปี,สนามหลวง,พุทธศาสนิกชน,ข่าวกีฬา